News Update: รัสเซียตอบโต้ปิดท่อส่งก๊าซไปยุโรปไม่มีกำหนด หลัง G7 กำหนดเพดานราคาน้ำมันรัสเซีย กังวลราคาน้ำมันโลกพุ่งแรงดันเงินเฟ้อ - FINNOMENA
รัสเซียปิดท่อส่งก๊าซไปสหภาพยุโรปต่ออย่างไม่มีกำหนด หลัง G7 เห็นพ้องกำหนดเพดานราคาน้ำมันรัสเซีย เพื่อบั่นทอนฐานะทางการคลังของรัสเซีย รวมถึงสกัดการพุ่งขึ้นของราคาในตลาดโลก
5 ก.ย. 2565

รัสเซียปิดท่อส่งก๊าซไปสหภาพยุโรปต่ออย่างไม่มีกำหนด หลัง G7 เห็นพ้องกำหนดเพดานราคาน้ำมันรัสเซีย เพื่อบั่นทอนฐานะทางการคลังของรัสเซีย รวมถึงสกัดการพุ่งขึ้นของราคาในตลาดโลก
วันเสาร์ที่ผ่านมา (3 ก.ย.) ‘ก๊าซพรอม’ บริษัทพลังงานของรัสเซียระบุว่า ท่อส่งก๊าซ นอร์ด สตรีม 1 ของรัสเซียไปยังเยอรมนีจะยังไม่เปิดใช้งานตามแผนเดิม เนื่องจากพบน้ำมันรั่วที่ใบพัด ทำให้ต้องปิดท่อส่งก๊าซโดยไม่มีกำหนด หลังบริษัทปิดซ่อมบำรุงมา 3 วัน
ข่าวดังกล่าวทำให้เกิดความกังวลว่า ประชาชนในสหภาพยุโรปจะเกิดความยากลำบากสำหรับการจัดหาพลังงานในฤดูหนาวนี้ ขณะที่ราคาพลังงานพุ่งสูงขึ้นต่อเนื่องนับตั้งแต่รัสเซียบุกยูเครน ซึ่งปริมาณที่ขาดแคลนอาจยิ่งดันให้ราคาสูงขึ้นไปอีก
ทางฝั่งประธานคณะมนตรียุโรป ‘ชาร์ลส์ มิเชล’ กล่าวว่า ท่าทีของรัสเซียไม่ได้น่าแปลกใจ แต่การใช้ก๊าซเป็นอาวุธไม่ได้ทำให้การติดสินใจของอียูเปลี่ยนแปลงไป โดยสหภาพยุโรปจะเร่งดินหน้าไปสู่การเป็นอิสระทางด้านพลังงาน และะสนับสนุนเสรีภาพของยูเครน
ขณะที่ รัฐบาลรัสเซียออกมาปฏิเสธว่า ไม่ได้ช้พลังงานเป็นอาวุธทางเศรษฐกิจเพื่อตอบโต้การคว่ำบาตรจากชาติตะวันตก โดยบอกว่า การคว่ำบาตรทำให้การซ่อมบำรุงนอร์ด สตรีม 1 ล่าช้าออกไป
การประกาศของก๊าซพรอมเกิดขึ้นไม่นานหลังกลุ่มประเทศ G7 ที่ประกอบด้วยประกอบด้วยสหราชอาณาจักร, สหรัฐฯ, แคนาดา, ฝรั่งเศส, เยอรมนี, อิตาลี และญี่ปุ่น ประกาศเห็นพ้องในการกำหนดเพดานราคาน้ำมันรัสเซีย
การกำหนดเพดานราคาดังกล่าวจะทำให้หลายประเทศที่เข้าร่วมนโยบายนี้ต้องซื้อน้ำมันและผลิตภัณฑ์ปิโตรเลียมจากรัสเซียที่ขนส่งผ่านทางทะเลและมีราคาขายไม่เกินราคาที่กำหนดไว้เท่านั้น โดยมีผลบังคับใช้ต่อน้ำมันดิบรัสเซียในวันที่ 5 ธ.ค และสำหรับผลิตภัณฑ์ปิโตรเลียมจะมีผลบังคับใช้ในวันที่ 5 ก.พ. 2566
ขณะที่ ทางรัสเซียออกมาระบุว่า จะไม่ส่งออกไปยังประเทศต่างๆ ที่เข้าร่วมนโยบายจำกัดราคาน้ำมันนี้
โดยการเคลื่อนไหวของกลุ่ม G7 ต้องการที่จะบั่นทอนฐานะทางการคลังของรัสเซีย เพื่อไม่ให้นำรายได้ไปสนับสนุนการทำสงครามกับยูเครน และยังต้องการสกัดการการพุ่งขึ้นของราคาพลังงานในตลาดโลก รวมถึงคลายความกดดันต่อเงินเฟ้
อ้างอิง:
https://www.bbc.com/news/world-europe-62766867 
https://www.bbc.com/thai/international-62779036 
https://www.bangkokbiznews.com/business/1024589
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
น้ำมัน
รัสเซีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA